Heinrich Friedrich Hölderlin

Heinrich Friedrich HÖLDERLIN (naskiĝinta la  en Lauffen am Neckar, mortinta la  samloke) estis germana administranto de eksa klostrobieno kaj la patro de la famega verkisto Friedrich Hölderlin.

 Vivo 
Heinrich Friedrich Hölderlin estis la sesa de sep infanoj de la lauffen-a administristo Friedrich Jacob Hölderlin (1703–1762) kaj de Elisabetha Juliana Haselmeyer (1710–1765); nur li kaj du fratinoj ne mortis junaĝe. Li frekventis la gimnazion en Stuttgart antaŭ ol ekstudenti en 1754 ĉe la Universitato de Tübingen jursciencon. Ekde 1760 li deĵoris ĉe la kortega tribunalo kaj sekvis post la morto patra je ties posteno.

Jam la patro estis akirinta diversajn vitejojn, kampojn kaj herbarojn en Lauffen kiun posedaĵaron Heinrich Friedrich kune kun la du fratinoj ankoraŭ pliampleksigis. Sume la familio posedis 67,6 arojn da vinberĝardenoj, 1,14 hektaroj da herbejoj kaj 23 kampojn; krome kelkajn etĝardenojn kaj fiŝkaptadajn lagetojn.

En 1766 li edzinigis Johanna Christiana Heyn; kun ŝi li havis tri infanojn - en 1770 Friedrich Hölderlin, en 1771 infananĝe mortintan filinon kaj en 1772 Maria Eleonora Heinrica (Rike). Vivis la familio en loĝejo tre proksima al la eksa monaĥejo en la hodiaŭa Nordheimer-strato nr 5: la patro jam estis posedinta tiun ĉi domon. En 1772 Heinrich Friedrich mortis pro apopleksio, verŝajne en la administradejo. Lia vivdino nuptis en 1774 la vinkomerciston Johann Christoph Gok el Nürtingen, kiu tie poste eĉ urbestris. Kun li ŝi havis la filon Karl Gok, do la duonfraton de la poeto.

 Literaturo 
 Otfried Kies: Hölderlin und seine Familie in Lauffen am Neckar. Hrsg. von der Hölderlin-Gesellschaft in Verbindung mit der Stadt Lauffen am Neckar. Verlag Hölderlin-Gesellschaft, Tübingen 2001


Kategorio:Administrantoj
Kategorio:Distrikto Heilbronn
Kategorio:Germanaj juristoj